Федерико Гарсия Лорка
Суха земя

Превод от испански: Ралица Маркова, 2008

chitanka.info

Суха земя,

тиха земя

на нощите

безмерни.

(Вятър в маслините,

вятър над хребета.)

Стара земя

на треперещи свещи

и мъка.

Земя

на езерата подземни.

Земя

на стрелите летящи,

земя

на безоката смърт.

(Вятър в полетата.

Ветрец в тополите.)

(Из стихосбирката „Стихове за канте хондо“, 1921)

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.